b'\n_START_ARTICLE_\nBrusna plo\xc4\x8da\n_START_SECTION_\nKrupno\xc4\x87a zrna\n_START_PARAGRAPH_\nAbrazivi dolaze naj\xc4\x8de\xc5\xa1\xc4\x87e u rasponu granula od 40 (od 420 do 660 \xce\xbcm), 60, 80, 100, 120, 150, 180, 220, 240, 280, 320, 360, 400, 500 i 600 (od 15 do 35 \xce\xbcm).\n_START_SECTION_\nOznaka strukture brusne plo\xc4\x8de\n_START_PARAGRAPH_\nStruktura brusne plo\xc4\x8de je svojstvo koje mo\xc5\xbee pri istoj fino\xc4\x87i i tvrdo\xc4\x87i biti razli\xc4\x8dito. Time ozna\xc4\x8davamo koli\xc4\x8dinu zrnaca i veziva u jedinici obujma brusne plo\xc4\x8de. Ozna\xc4\x8dava se vrijednostima od 1 do 14. Otvorena struktura je struktura s visokom porozno\xc5\xa1\xc4\x87u. Zatvorena struktura je ona koja ima najmanju poroznost me\xc4\x91u zrncima.\n_START_SECTION_\nBrusne plo\xc4\x8de za ru\xc4\x8dno bru\xc5\xa1enje\n_START_PARAGRAPH_\nPrema izgledu i konstrukciji, brusne plo\xc4\x8de mogu biti: plo\xc4\x8daste, prstenaste, valjkaste, profilne, obru\xc4\x8dne, tanjuraste, lon\xc4\x8daste, vretenaste, \xc5\xa1uplje, brusne plo\xc4\x8de na dr\xc5\xa1ki. Oblikovanje brusnih plo\xc4\x8da obavlja se u kalupima. Nakon toga u ovisnosti o vezivu odre\xc4\x91uje se daljnji postupak. Uglavnom je to su\xc5\xa1enje (kod kerami\xc4\x8dkih veziva), te pe\xc4\x8denje u elektrope\xc4\x87ima. Alat se zatim ispituje tako da se dr\xc5\xbei najmanje 3 minute na 40 \xe2\x80\x93 50% ve\xc4\x87oj brzini od dopu\xc5\xa1tene. Zatim se brusovi moraju jo\xc5\xa1 izbalansirati kako bi se izbjegle vibracije, koje negativno utje\xc4\x8du na alat, stroj i obradak. Brusne plo\xc4\x8de se koriste isklju\xc4\x8divo na alatima s pogonom (elektri\xc4\x8dnim, akumulatorskim ili pneumatskim pogonom).'